‏ד' חשון תשפ"ד

‏19 אוקטובר 2023

סוכני אוניה, סוכני מכס, משלחים, מובילים,

מחסני ערובה (דפו), רכבת ישראל, חברות הרכבת,

יבואנים ויצואנים

הנדון: **שליטה על מכולות חומ"ס בנמל – הנחיות רספ"ן ופיקוד העורף**

הודעה מספר 4 בנושא

כללי

ע"פ הנחיות פיקוד העורף ורספ"ן, נדרש לבקר ולווסת את כמות החומ"ס הנכנס/יוצא/מאוחסן בנמל ולפעול שמכולות חומ"ס בסיווגים מסוימים, יאוחסנו בנמל רק באזורים המיועדים לכך (האזור הממוגן).

מצב החומ"ס בנמל

תודות לשיתוף הפעולה של משתמשי הנמל, לאחר כ-10 ימי לחימה, כמות מכולות החומ"ס בנמל הדורשות מיגון ירדה מאוד, ובכך אנו מוכנים טוב יותר לבאות.

הנחיות  
**על סוכן האוניה** לשלוח את המצהר ואת הבאפלי לפחות 24 שעות לפני כניסת האנייה המשנעת מכולות חומ"ס לנמל. חדר ה-TOS-"חולית תכנון האוניה" "תגזור" את נתוני החומ"ס שעל האוניה ותשלח את גיליון ה-EXEL לכתובת Mazav-raspan@mot.gov.il זאת על מנת לאפשר למנהל הנמל מטעם רספ"ן - עפר טלקר, לאשר את כניסת האוניה לעבודה בנמל.

1. אנייה שלא תאושר ע"י רספ"ן לא תתקבל לעבודה בנמל.
2. הדו"ח שישלח ע"י חדר ה-TOS-"חולית תכנון האוניה" לרספ"ן יכלול: שם אנייה , מס' מצהר, מועד הגעה צפוי, רשימת חומ"ס ליבוא וליצוא – סווגים , מספרי UN וכמויות.
3. חומ"ס יצוא\יבוא – שיטת שינוע/אחסנת החומ"ס:
   1. מסירה עקיפה – כול מכולות החומ"ס, **למעט** המופיע בסעיף הבא (B).
   2. מכולות ב-"מסירה ישירה":
      * ברום,
      * אמוניה,
      * סיווג 2.1,
      * סיווג 2.3,
      * המכולות המופיעות בנספח למטה.
4. הנכם נדרשים להקדים ולמשוך את מכולות החומ"ס של חברתכם, המאוחסנות בנמל ללא דיחוי.

ביחד ננצח.

יואב מרגלית

רא"ג מסופי מכולות







